Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2015. december 17-én megtartott üléséről.**

**Rendeletek:**

* + 1. Vasvár város egészségügyi alapellátási körzeteiről
		2. A polgármesteri hivatalban foglalkozatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló rendelet módosításáról
		3. A helyi adókról szóló 9/2015.(VI.29.) önkormányzati rendelet módosításáról

**Határozatok:**

1. Vasvár Város Önkormányzata Képviselő-testülete 2016. évi munkatervének elfogadása
2. Temető-üzemeltető beszámolójának elfogadása
3. Vasvár Város Önkormányzata 2016. évi költségvetési koncepciójának elfogadása
4. 2016. évi belső ellenőrzési terv elfogadása
5. Temetői díjak nem emelése
6. Önkormányzati közutak megszüntetése az iparterületen
7. Vasvári Közös Önkormányzati Hivatal Szervezeti és Működési Szabályzatának módosítása
8. Feladat-ellátási szerződés kötése fogorvosi alapellátásra Rábahidvég és Alsóújlak Községek Önkormányzataival
9. Feladat-ellátási szerződés kötése védőnői és iskola-egészségügyi alapellátásra Alsóújlak Község Önkormányzatával
10. Vasvár, Szentmihályfalvi u. 2. szám alatti, egészségügyi tevékenység folytatására szolgáló nem lakás célú helyiség bérleti szerződésének meghosszabbítása
11. Vasvár, Alkotmány u. 8. III/2. szám alatti önkormányzati lakás költségalapon történő bérbeadása Varga Zoltán részére
12. Vasvár, Szentmihályfalvi u. 4. III/2. szám alatti önkormányzati lakás költségalapon történő bérbe nem adása Lasics Viktor részére
13. Vasvár, Alkotmány u. 13. fsz. 4. szám alatti önkormányzati lakás lakásbérleti jogviszonyának meghosszabbítása
14. Vasvár, Dr. Tretter L. u. 9/A. szám alatti önkormányzati lakás lakásbérleti jogviszonyának meghosszabbítása
15. Bartók Béla u. 2. szám alatti nem lakás célú helyiség bérleti szerződésének megszüntetése, bérbe adására pályázat kiírása
16. Atroplusz Kft által bérelt Vasvár, József A.u.23-25. szám alatti helyiségek albérletbe adásának megszüntetése
17. Hírlapárusító pavilon megvásárlására szándék kifejezése
18. Ingatlanok cseréjével egyet nem értés (Árpád tér 1. és volt munkaügyi központ)
19. MASTER-CART KFT kérelmének támogatása
20. Szociális lakásügy (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. december 17-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Unger József, Dr. Pataky Pál és Gergye Rezső képviselők (6 fő)

**Távolmaradását előre bejelentette:** Galambos István tanácsnok

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályvezetők,

Füzi Andrea az Egészségügyi Alapellátó Intézmény vezetője,

 Pogács Mónika a Vas Népe és a Rábavidék tudósítója.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő témákkal:

* Előterjesztés a hírlapárusító pavilon megvételéhez

Előadó: TÓTH BALÁZS polgármester

* Tájékoztatás ingatlanok cseréjével kapcsolatosan

Előadó: TÓTH BALÁZS polgármester

* MASTER-CART KFT kérelme

Előadó: TÓTH BALÁZS polgármester

* Előterjesztés Herczeg Péter és Herczeg Péterné Vasvár, Szentmihályfalvi u. 3. II/6.szám alatti lakosok kályha vásárlási kérelmére

Előadó: TÓTH BALÁZS polgármester

Képviselő-testület a kiegészített napirenddel 6 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. Vasvár Város Önkormányzata Képviselő-testülete 2016. évi munkaterve

Előadó: TÓTH BALÁZS polgármester

1. Temető-üzemeltető beszámolója a városi temetők üzemeltetésével összefüggő bevételekről, kiadásokról az önkormányzat számviteli szabályzata szerint

Előadó: SÁRKÖZI LÁSZLÓ temető-üzemeltető

1. Vasvár Város Önkormányzata Képviselő-testületének …/2015.(….) rendelete Vasvár város egészségügyi alapellátási körzeteiről

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testületének …/2015.(….) rendelete a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról

Előadó: TÓTH BALÁZS polgármester

1. Vasvár Város Önkormányzata Képviselő-testületének …/2015.(….) rendelete a helyi adókról szóló 9/2015.(VI.29.) önkormányzati rendelet módosításáról

Előadó: Dr. ÓDOR ILDIKÓ jegyző

1. FOLYÓ ÜGYEK:
	* 1. Tájékoztató Vasvár Város Önkormányzata 2016. évi költségvetési koncepciójáról

Előadó: TÓTH BALÁZS polgármester

* + 1. 2016. évi belső ellenőrzési terv

Előadó: TÓTH BALÁZS polgármester

* + 1. Előterjesztés a temetői díjak felülvizsgálatához

Előadó: Dr. ÓDOR ILDIKÓ jegyző

* + 1. Előterjesztés a vasvári önkormányzati közutak megszüntetéséhez, művelési ág megváltoztatásához

Előadó: TÓTH BALÁZS polgármester

* + 1. Előterjesztés a Vasvári Polgármesteri Hivatal Szervezeti és Működési Szabályzatának módosításához

Előadó: Dr. ÓDOR ILDIKÓ jegyző

* + 1. Feladat-ellátási szerződés kötése fogorvosi alapellátásra Rábahidvég és Alsóújlak Községek Önkormányzataival

Előadó: TÓTH BALÁZS polgármester

* + 1. Feladat-ellátási szerződés kötése védőnői és iskola-egészségügyi alapellátásra Alsóújlak Község Önkormányzatával

Előadó: TÓTH BALÁZS polgármester

* + 1. Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló nem lakás célú helyiség bérleti szerződésének meghosszabbítására

Előadó: Dr. ÓDOR ILDIKÓ jegyző

* + 1. Előterjesztés a Vasvár, Alkotmány u. 8. III/2. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* + 1. Előterjesztés a Vasvár, Szentmihályfalvi u. 4. III/2. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* + 1. Előterjesztés a Vasvár, Alkotmány u. 13. fsz. 4. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* + 1. Előterjesztés a Vasvár, Dr. Tretter L. u. 9/A. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

13) Előterjesztés a Vasvár, Bartók B.u.2. szám alatti, 23 m2 alapterületű önkormányzati helyiség bérleti szerződésének megszüntetésére, valamint pályázati úton történő bérbeadására

Előadó: Dr. ÓDOR ILDIKÓ jegyző

14) Előterjesztés az Atroplusz Kft által bérelt Vasvár, József A.u.23-25. szám alatti főzőkonyha, öltöző és iroda helyiségek albérletbe adásának megszüntetésére

Előadó: Dr. ÓDOR ILDIKÓ jegyző

15) Előterjesztés a hírlapárusító pavilon megvételéhez

Előadó: TÓTH BALÁZS polgármester

16) Tájékoztató ingatlanok cseréjével kapcsolatosan

Előadó: TÓTH BALÁZS polgármester

17) MASTER-CART KFT kérelme

Előadó: TÓTH BALÁZS polgármester

18) Előterjesztés Herczeg Péter és Herczeg Péterné Vasvár, Szentmihályfalvi u. 3. II/6. szám alatti lakosok kályha vásárlási kérelmére

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Sejber Mihály alpolgármester** kiegészítésképpen elmondta, hogy Káldy Lajos festőművésznek volt egy kiállítása városunkban. Vasvárnak ajándékozott egy szép néprajzi tárgyat.

**Tóth Balázs polgármester** több kérdés, hozzászólás nem lévén a szóban kiegészített beszámolót elfogadásra ajánlotta.

Képviselő-testület a szóban is kiegészített beszámolót 6 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Vasvár Város Önkormányzata Képviselő-testülete 2016. évi munkaterve**

**Dr. Pataky Pál tanácsnok** elmondta, hogy a Humán Erőforrás Bizottság az önkormányzat 2016. évi munkatervét elfogadásra javasolja azzal a kiegészítéssel, hogy január hónapra kerüljön be folyó ügyként az Értéktár Bizottság beszámolója. Felkérték Gergye Rezső képviselőt, hogy a mai ülésre készítsen egy ütemtervet, javaslatai közül melyik témát melyik hónap napirendjére szeretné felvetetni.

**Gergye Rezső képviselő** ismertette ütemtervét:

2016. szeptember havi képviselő-testületi ülésen – összefüggő témákról lévén szó - egy napirend keretében javasolta megtárgyalni a testvérvárosi kapcsolat létesítését egy külföldi kisvárossal, valamint az elszármazottak hazahívását vasvári (hegyháti) találkozóra.

A 2016. április havi képviselő-testületi ülés napirendjére javasolta felvenni a nyilvánosság fejlesztésének lehetőségei című napirendet.

2016. október havi képviselő-testületi ülésen javasolta tárgyalni a közszféra humánerőforrásainak fejlesztési lehetőségeit.

A Humán Erőforrás Bizottság munkatervébe látta célszerűnek beépíteni a következő témákat:

* A vizuális művészeti értékek hatása a térség turistaforgalmának növelésében
* A sport, mint a hétköznapok része
* Lehetőségek a városkép (épületek, reklám feliratok, hirdetések) fejlesztésében

**Dr. Ódor Ildikó jegyző** szükségesnek tartotta elmondani, hogy önkormányzati tárgykörben le van szabályozva a nyilvánosság kérdése. Az önkormányzat Szervezeti és Működési Szabályzata az önkormányzati törvény szerint rögzített nyilvánossági feltételeket tartalmazza. Továbbá törvény rendelkezik az információszabadságról, amelynek megfelel a hivatal, és amiről belső szabályzat is van. Megkérdezte, ezen túl milyen nyilvánossági szabályozásra gondol a képviselő úr.

**Gergye Rezső képviselő** az elhangzott információk alapján nem tartotta szükségesnek e téma megtárgyalását.

**Tóth Balázs polgármester** megítélése szerint a közszféra humánerőforrásainak fejlesztését nem testületi, hanem inkább bizottsági szinten kellene tárgyalni.

**Gergye Rezső képviselő** elfogadta jegyző asszony és polgármester úr észrevételeit.

**Tóth Balázs polgármester** több kérdés, hozzászólás nem lévén az elhangzottak alapján javasolta a képviselő-testületnek, hogy Vasvár Város Önkormányzata Képviselő-testülete 2016. évi munkatervét a Humán Erőforrás Bizottság és Gergye Rezső képviselő javaslatainak figyelembevételével egészítse ki a következőkkel:

2016. január havi képviselő-testületi ülésen folyó ügyként kerül megtárgyalásra az Értéktár Bizottság beszámolója. 2016. szeptember havi képviselő-testületi ülésen folyó ügyek közé beépül a testvérvárosi kapcsolat létesítése egy külföldi kisvárossal, valamint az elszármazottak hazahívása vasvári (hegyháti) találkozóra.

Képviselő-testület a javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**213/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete 2016. évi munkatervét a következő kiegészítésekkel elfogadja:

2016. január havi képviselő-testületi ülésen folyó ügyként kerül megtárgyalásra az Értéktár Bizottság beszámolója.

2016. szeptember havi képviselő-testületi ülés napirendjébe folyó ügyként beépül a”Testvérvárosi kapcsolat létesítése egy külföldi kisvárossal, valamint az elszármazottak hazahívása vasvári (hegyháti) találkozóra” című napirendi pont.

Felelős: TÓTH BALÁZS polgármester

Határidő: azonnal

1. **napirendi pont:**

**Temető-üzemeltető beszámolója a városi temetők üzemeltetésével összefüggő bevételekről, kiadásokról az önkormányzat számviteli szabályzata szerint**

**Tóth Balázs polgármester** a napirend kapcsán megjegyezte, hogy jövőre lejár a temető üzemeltetésére kötött szerződés, pályázatot kell kiírni.

Kérdés, hozzászólás nem lévén szavazásra tette fel az temető-üzemeltető beszámolóját.

Képviselő-testület a beszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**214/2015.(XII.17.) számú képviselő-testületi határozat:**

# Vasvár Város Önkormányzata Képviselő-testülete a Sárközi Temetkezési Bt., mint temetőüzemeltető és egyben kegyeleti közszolgáltatási tevékenységet is végző vállalkozó tájékoztatását az üzemeltetéssel összefüggő 2015. évi bevételeiről és kiadásairól – figyelemmel „A temetőkről és a temetkezésről szóló 1999. évi LXIII. törvény végrehajtásáról szóló 145/1999.(X.1.) Kormány rendelet 55. § (3) bekezdésére – e jegyzőkönyv 1. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

1. **napirendi pont:**

**Vasvár Város Önkormányzata Képviselő-testületének …/2015.(….) rendelete Vasvár város egészségügyi alapellátási körzeteiről**

**Dr. Ódor Ildikó jegyző** kiemelte, a rendelet-tervezetet a képviselő-testület múlt havi ülésén a körzetbeosztások egyeztetése céljából a mai ülésre napolta el. Az egyeztetést Füzi Andrea intézményvezető elvégezte a háziorvosokkal, a szükséges módosításokat a mellékleteken átvezette. Az új rendelet készítését az indokolta, hogy 2016. január 1-től a védőnői és iskola-egészségügyi ellátás körzetbeosztását is be kell építeni a rendeletbe. Ezzel egyidejűleg a rendelet többi részét is aktualizáltuk. A rendelet-tervezetet elfogadásra ajánlotta.

**Dr. Pataky Pál tanácsnok** elmondta, hogy a Humán Erőforrás Bizottság elfogadásra ajánlja a képviselő-testületnek az átdolgozott rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETE**

**17/2015.(XII.18.) rendelete**

**Vasvár város egészségügyi alapellátási körzeteiről**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testületének …/2015.(….) rendelete a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról**

**Tóth Balázs polgármester** elfogadásra ajánlotta a Vasvári Polgármesteri Hivatalban foglalkoztatott közép- és felsőfokú köztisztviselők részére 2016. január 1-től 2016. december 31-ig terjedő időszakra az alapilletmény 15 %-ának megfelelő mértékű illetménykiegészítés megállapítását, mivel a köztisztviselők alapilletménye kilenc éve nem emelkedett. Megjegyezte, hogy ez az illetménykiegészítés a kulturális szférára is ki lett terjesztve. Erre majd a képviselő-testületnek a jövő évi költségvetés elfogadásával egyidejűleg kell döntést hoznia. Megemlítette, hogy a Pénzügyi, Városfejlesztési és Környezetvédelmi Bizottság támogatta a rendelet-tervezet elfogadását. Kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta az alábbi rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETE**

**18/2015.(XII.18.) rendelete**

**a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**V. napirendi pont:**

**Vasvár Város Önkormányzata Képviselő-testületének …/2015.(….) rendelete a helyi adókról szóló 9/2015.(VI.29.) önkormányzati rendelet módosításáról**

**Dr. Ódor Ildikó jegyző** elmondta, a múlt havi ülésen a képviselő-testület elfogadta a helyi adókról szóló önkormányzati rendelet kiegészítését a háziorvosokra vonatkozó adómentesség vonatkozásában. Helyi adórendeletünk már régóta, körülbelül 15 éve a kisebb adózóknak az iparűzési adóalap 150.000,-Ft mértékéig adómentességet biztosít. Ezt követően megjelent országos szinten, a MÁK útján egy körlevél, hogy ezeket az adómentességeket központilag de minimis, csekély összegű támogatásnak tekintik, uniós jogi szabályozás alá esnek. Ennek biztosítására a rendeletbe be kell ezt építeni. Vas megyei szinten állásfoglalás kérés történt, milyen részletes legyen a szabályozás. A vélemények megosztóak, viszont a minisztérium ragaszkodik ahhoz, hogy ez kidolgozott legyen. Annak érdekében, hogy január 1-től a kedvezményt senki ne vessze el, a rendelet-tervezet elkészült, ami csak akkor terjeszthető elő, fogadható el a testület által, ha az állásfoglalást a Miniszterelnökség Támogatásokat Vizsgáló Irodája kiadja. Ez megérkezett, így a rendelet-tervezet elfogadható.

**Tóth Balázs polgármester** elmondta, hogy a Pénzügyi, Városfejlesztési és Környezetvédelmi Bizottság egyetértett a rendelet-tervezettel.

Kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETE**

**19/2015.(XII.18.) rendelete**

**a helyi adókról szóló 9/2015.(VI.29.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**VI. napirendi pont:**

**FOLYÓ ÜGYEK:**

**1./ Tájékoztató Vasvár Város Önkormányzata 2016. évi költségvetési koncepciójáról**

**Tóth Balázs polgármester** szóbeli kiegészítésében rámutatott: Nem kötelező, azonban célszerűnek tartottuk költségvetési koncepció készítését annak áttekintésére, milyen pénzügyi helyzet várható jövőre. Nagyjából hasonló évvel kell kalkulálni, mint idén. Nem kötelező feladatainkat (fürdő üzemeltetése, civil szervezetek támogatása) jövőre is működtetni akarjuk. A koncepció szerint így a működésben 28 mFt hiány látszik. Ennek forrását az ÖNHIKI pályázati támogatásban látjuk. Nagy beruházás jövőre nem lesz. A csapadékvízelvezetés tervezése folyik. Szeretnénk az iparterületet bővíteni. Megemlítette, hogy a Területi Operatív Program pályázatai elvileg 100 %-os támogatottságúak lesznek.

**Dr. Pataky Pál tanácsnok** elmondta, hogy a Humán Erőforrás Bizottság megtárgyalta az önkormányzat 2016. évi költségvetési koncepcióját. Az elhangzott kérdésekre megnyugtató válaszokat kaptak, biztosítottnak látszik, hogy a jövő év is nullszaldós lesz. Támogatták, hogy a nem kötelező feladatok fedezete is be van tervezve. Tájékoztatást kapott a bizottság arról, hogy a szociális feladatokra kapott + 6 mFt-os finanszírozás törvényi változásból ered, valamint a bérlakás eladásból származó bevétel nem új, hanem régi, 90-es évekbeli önkormányzati lakásértékesítések törlesztő részleteinek befizetéséből képződik.

**Tóth Balázs polgármester** közölte, hogy a Pénzügyi, Városfejlesztési és Környezetvédelmi Bizottság szintén elfogadásra ajánlja a képviselő-testületnek az önkormányzat 2016. évi költségvetési koncepcióját. Több kérdés, hozzászólás nem lévén szavazásra tette fel Vasvár Város Önkormányzata 2016. évi költségvetési koncepcióját.

Képviselő-testület a költségvetési koncepciót 6 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**215/2015.(XII.17.) számú képviselő-testületi határozat:**

**Vasvár Város Önkormányzata 2016. évi költségvetési koncepciójának alapját képezi** a 2015. évben is működő intézmények (Egészségügyi Alapellátó Intézmény, Vasvári Ficánkoló Óvoda, Dr. Bendefy László Városi Könyvtár, Nagy Gáspár Kulturális Központ) **biztonságos,** **gazdaságos és hatékony működtetésének**, valamint **a társulásban végzett szociális- gyermekjóléti- és orvosi ügyeleti feladatok ellátásának biztosítása**. A Vasvári Polgármesteri Hivatal igazgatási, adóigazgatási, építés igazgatási teendői mellett gondoskodik az önkormányzat intézményei, valamint a Vasi Hegyhát Önkormányzati Társulás és a Vasvári Szociális és Gyermekjóléti Központ hivatali, pénzügyi, gazdálkodási feladatairól. **A fejlesztések terén Vasvár csapadékvíz-hálózat tervezése, majd kiépítése** élvez elsőbbséget a rendelkezésre álló saját erő és esetleges pályázati lehetőség erejéig. Vasvár Város Önkormányzata Képviselő-testülete a mellékelt két kimutatás szerint fogadja el az önkormányzat 2016. évi költségvetési koncepciójának főösszegét 774 240 eFt-tal, ebből 684 500 eFt a működési költségvetés és 89 740 eFt a felhalmozási költségvetés főösszege.

Határidő: azonnal

Felelős: Tóth Balázs polgármester

**2./ 2016. évi belső ellenőrzési terv**

**Dr. Pataky Pál tanácsnok** megkérdezte, hogy mekkora kiadással jár a belső ellenőrzési feladatok ellátása.

**Dr. Ódor Ildikó jegyző** válaszolt: 180 eFt körüli összeg volt idén.

**Tóth Balázs polgármester** elmondta, hogy a Pénzügyi, Városfejlesztési és Környezetvédelmi Bizottság egyetértett a 2016. évi belső ellenőrzési tervvel.

Kérdés, hozzászólás nem lévén szavazásra tette fel az önkormányzat 2016. évi belső ellenőrzési tervét.

Képviselő-testület a belső ellenőrzési tervvel 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**216/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete 2016. évi belső ellenőrzési tervét e jegyzőkönyv 2. számú mellékletének megfelelő tartalommal elfogadja.

Határidő: azonnal

Felelős: Tóth Balázs polgármester

**3./ Előterjesztés a temetői díjak felülvizsgálatához**

**Tóth Balázs polgármester** annak a véleményének adott hangot, hogy a lakosságot nem kellene terhelni díjemeléssel, tartsák meg a jelenlegi díjakat. A Pénzügyi, Városfejlesztési és Környezetvédelmi Bizottság egyetértett azzal, hogy ne legyen emelés. Kérdés, hozzászólás nem lévén szavazásra bocsátotta a határozati javaslat „A” változatát, mely szerint a képviselő-testület a díjtételeket nem kívánja változtatni.

Képviselő-testület a határozati javaslat „A” változatával 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**217/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete „A köztemetők és a temetkezés rendjéről” szóló 26/2000.(XII.01.) önkormányzati rendelet 1. számú mellékletében szereplő díjtételeket nem kívánja változtatni, így nem ad felkérést módosító rendelet tervezet elkészítésére.

**Felelős:** Tóth Balázs polgármester

**Határidő:** azonnal

**4./ Előterjesztés a vasvári önkormányzati közutak megszüntetéséhez, művelési ág megváltoztatásához**

**Tóth Balázs polgármester** elmondta, hogy Pénzügyi, Városfejlesztési és Környezetvédelmi Bizottság egyetértett a határozati javaslattal. Kérdés, hozzászólás nem lévén szavazásra tette fel a közutak megszüntetésének kezdeményezésére irányuló határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**218/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete kinyilvánítja előzetes szándékát, hogy a vasvári rendezési terv előírásainak megfelelően a mellékelt helyszínrajzon feltüntetett a vasvári 2041/2, 2041/3, 0114/5 hrsz-ú, valamint a telekalakítási eljárást követően kialakuló 2068/2 és 0114/6 hrsz-ú önkormányzati közutak megszüntetését kezdeményezi.

Vasvár Város Önkormányzata Képviselő-testülete felhatalmazza Tóth Balázs polgármestert hogy a vasvári 2041/2, 2041/3, 2068/2, 0114/5 és a 0114/6 hrsz-ú közútak megszüntetését kezdeményezze a közlekedési hatóságnál.

**Felelős:** Tóth Balázs polgármester

**Határidő** 2016. január 15.

**5./ Előterjesztés a Vasvári Polgármesteri Hivatal Szervezeti és Működési Szabályzatának módosításához**

**Dr. Ódor Ildikó jegyző** szóbeli kiegészítésében kifejtette: Múlt évben még közös önkormányzati hivatalként működött a hivatal, a szabályzat ennek megfelelően készült. Az idei évtől Vasvári Polgármesteri Hivatalként, a város közigazgatási területére kiterjedően látja el feladatait. Jogszabályi változás révén a szakfeladatok megszűntek, kormányzati funkciók lettek. Ezeket vezettük át. Továbbá korrigáltuk a hivatal létszámát, ami 28 főről 20 főre csökkent. Az állam 19,53 főt finanszíroz. Továbbá az államháztartási törvény végrehajtási rendeletének előírása alapján szabályozni kell a szervezeti és működési szabályzatban, hogy a vezetői és a vezető helyettesi tisztség egyidejű betöltetlensége és tartós akadályoztatása esetén a feladatokat ki látja el, és mire terjed ki a felelősségi köre.

**Dr. Pataky Pál tanácsnok** elmondta, hogy a Humán Erőforrás Bizottság egyetértett a hivatal Szervezeti és Működési Szabályzatának módosításával.

**Tóth Balázs polgármester** közölte, hogy a Pénzügyi, Városfejlesztési és Környezetvédelmi Bizottság szintén támogatta a módosítást. Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**219/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a Vasvári Közös Önkormányzati Hivatal Szervezeti és Működési Szabályzatának módosítását e jegyzőkönyv 3. számú mellékletének megfelelő tartalommal elfogadja.

Felelős: Dr. ÓDOR ILDIKÓ jegyző

Határidő: azonnal

**6./ Feladat-ellátási szerződés kötése fogorvosi alapellátásra Rábahidvég és Alsóújlak Községek Önkormányzataival**

**Dr. Pataky Pál tanácsnok** rámutatott: A Humán Erőforrás Bizottság örült annak, a községek tudomásul vették, amennyiben az OEP finanszírozáson felül hiány jelentkezik, úgy lakosságarányosan részt vesznek annak pótlásában.

**Tóth Balázs polgármester** kérdés, hozzászólás nem lévén szavazásra tette fel a fogorvosi alapellátásra vonatkozó feladat-ellátási szerződés elfogadását.

Képviselő-testület a feladat-ellátási szerződéssel 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**220/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete Rábahídvég Község Önkormányzatával és Alsóújlak Község Önkormányzatával a fogorvosi alapellátásra kötendő feladat-ellátási szerződést e jegyzőkönyv 4. számú mellékletének megfelelő tartalommal jóváhagyja.

Felelős: Tóth Balázs polgármester

Határidő: azonnal

**7./ Feladat-ellátási szerződés kötése védőnői és iskola-egészségügyi alapellátásra Alsóújlak Község Önkormányzatával**

**Dr. Pataky Pál tanácsnok** a Humán Erőforrás Bizottság részéről elfogadásra ajánlotta Alsóújlak Község Önkormányzatával a védőnői és iskola-egészségügyi alapellátásra kötendő feladat-ellátási szerződést. A feladat-ellátási szerződés itt is rögzíti azt a feltételt, amennyiben az OEP finanszírozáson felül hiány jelentkezik, úgy Alsóújlaknak lakosságarányosan részt kell vállalnia annak finanszírozásában.

**Tóth Balázs polgármester** kérdés, hozzászólás nem lévén szavazásra tette fel a védőnői és iskola-egészségügyi alapellátásra vonatkozó feladat-ellátási szerződés elfogadását.

Képviselő-testület a feladat-ellátási szerződéssel 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**221/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete Alsóújlak Község Önkormányzatával a védőnői és iskola-egészségügyi alapellátásra kötendő feladat-ellátási szerződést e jegyzőkönyv 5. számú mellékletének megfelelő tartalommal jóváhagyja.

Felelős: Tóth Balázs polgármester

Határidő: azonnal

.

**8./ Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló nem lakás célú helyiség bérleti szerződésének meghosszabbítására**

**Tóth Balázs polgármester** ismertette a Pénzügyi, Városfejlesztési és Környezetvédelmi Bizottság véleményét. Eszerint egyelőre nem látható mikor ürül meg a Szentmihályfalvi u. 2. szám alatt az emeleti szint, ezért a helyiségbérleti szerződést 3 hónappal, 2016. március 31-ig javasolják meghosszabbítani. Kérdés, hozzászólás nem lévén ezzel az időponttal szavazásra tette fel az előterjesztésben található határozati javaslatot.

Képviselő-testület a kiegészített határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**222/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére vonatkozó egyes szabályokról” szóló 7/2012.(IV.01.) önkormányzati rendelet 28.§-a alapján a Vasvár, Szentmihályfalvi u. 2. I. emeleten lévő, önkormányzati tulajdonú, 20 m2 alapterületű, nem lakás célú, egészségügyi célra fenntartott helyiség bérlőjével, Papp Andrea Vasvár, Petőfi S. u. 8. II./8. szám alatti lakossal, a bérleti díj változatlanul hagyása mellett a bérleti szerződést 2015. március 31-ig meghosszabbítja, a jelenleg érvényben lévő bérleti szerződésben foglalt egyéb feltételek, valamint a hatályos jogszabályok szerint.

Felhatalmazza a polgármestert, hogy a bérleti szerződésmódosítást kösse meg.

Felelős: Tóth Balázs polgármester

Határidő: szerződésmódosításra 2015. december 31.

**9./ Előterjesztés a Vasvár, Alkotmány u. 8. III/2. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság Varga Zoltán Vasvár, Alsóárokhegy u. 5/a. szám alatti lakosnak javasolja bérbe adni a lakást határozott időre, egy évre.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**223/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Alkotmány u. 8. III/2. szám alatti, 380/A/23 hrsz-ú, 1+2 félszoba, összkomfortos, 64 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

VARGA ZOLTÁN

Vasvár, Alsóárokhegy u. 5/a. szám alatti lakosnak

határozott időre, egy évre bérbe adja.

A lakás jelenlegi bérleti díja: 455,-Ft/m2/hó (**29.120,-Ft/hó**). A bérleti szerződés megkötésekor fizetendő óvadék összege: **116.480,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2015. január 5.

**10./ Előterjesztés a Vasvár, Szentmihályfalvi u. 4. III/2. szám alatti önkormányzati lakás költségalapon történő bérbeadására**

**Dr. Pataky Pál tanácsnok** tolmácsolta a Humán Erőforrás Bizottság véleményét. Eszerint a bizottság nem javasolja a lakást bérbe adni Lasics Viktor részére, mivel a vele együttköltöző szülei jelentős tartozást halmoztak fel a Bartók Béla u. 2. szám alatti önkormányzati bérlakásban. A lakbér jelentős részét kifizették, viszont a távhő fele több mint fél millió forintos tartozásuk van.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**224/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 4. III/2. szám alatti, 3 szobás, összkomfortos, 90 m2 alapterületű, önkormányzati tulajdonban lévő – nem pályázati támogatással épült - költségalapú bérlakást **LASICS VIKTOR** Vasvár, Járdányi pr. u. 13. szám alatti lakosnak nem adja bérbe.

Felelős: Tóth Balázs polgármester

Határidő: 2015. január 5.

**11./ Előterjesztés a Vasvár, Alkotmány u. 13. fsz. 4. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság egy évre javasolja meghosszabbítani Tőke Zoltánné lakásbérleti jogviszonyát.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**225/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) rendeletének 8. § (3) bekezdése alapján Tőke Zoltánné Vasvár, Alkotmány u. 13. fsz. 4. szám alatti, 1+2 félszoba, összkomfortos, 66 m2 alapterületű, költségalapú – pályázati támogatással épült - bérlakás bérleti jogviszonyát határozott időre, egy évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2015. december 31.

**12./ Előterjesztés a Vasvár, Dr. Tretter L. u. 9/A. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság egy évre javasolja meghosszabbítani Kaczor Zoltánné lakásbérleti jogviszonyát.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**226/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) rendeletének 8.§ (3) bekezdése alapján Kaczor Zoltánné Vasvár, Dr. Tretter L. u. 9/A. szám alatti, két szoba, komfortos, 62 m2 alapterületű, költségalapú bérlakás bérleti jogviszonyát határozott időre, egy évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2015. december 31.

**13./ Előterjesztés a Vasvár, Bartók B.u.2.szám alatti, 23 m2 alapterületű önkormányzati helyiség bérleti szerződésének megszüntetésére, valamint pályázati úton történő bérbeadására**

**Tóth Balázs polgármester** elmondta, a Pénzügyi, Városfejlesztési és Környezetvédelmi Bizottság egyetértett az önkormányzati helyiség bérleti szerződésének megszüntetésével és pályázati úton történő bérbeadásával. Pályázati díjnak 20 eFt-ot javasolt. Kérdés hozzászólás nem lévén a kiegészített határozati javaslatot szavazásra tette fel.

Képviselő-testület a kiegészített határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**227/2015.(XII.17.) számú képviselő-testületi határozat:**

I. Vasvár Város Önkormányzata Képviselő-testülete, az önkormányzat tulajdonát képező Vasvár, Bartók B. u. 2. szám alatti (2000/A/1 hrsz-ú) 23 m2 alapterületű nem lakáscélú helyiség bérleti szerződését 2015. december 31. napjával Szathmáry Sándor egyéni vállalkozóval megszünteti. Egyúttal felhívja a bérlő figyelmét, hogy a helyiséget legalább az átadáskori állapotban és felszereltséggel, elhelyezési és kártalanítási igény nélkül kell a bérbeadónak visszaadni a 7/2012.(IV.01.) önkormányzati rendelet 36.§ (1) bekezdésében foglaltak alapján.

II. Vasvár Város Önkormányzata Képviselő testülete az önkormányzat tulajdonát képező Vasvár, Bartók B. u. 2 szám alatti (2000/A/1 hrsz-ú) 23 m2 alapterületű nem lakáscélú helyiséget a 7/2012.(IV.01.) önkormányzati rendelet 29.§-ában foglaltak figyelembe vételével pályázati rendszer keretében kívánja bérbe adni.

A pályázati alapfeltételek:

 - a) bérbeadás határozott időtartama min. 5 év, 2015. február 1-től kezdődően,

- b) az induló bérleti díj 20.002,- Ft + 27% Áfa, összesen: 25.400,- Ft/hó. A bérleti díj mértékét a bérlő és a bérbeadó a piaci viszonyoknak megfelelően, évente módosítja. (A lakások és helységek bérletére vonatkozó egyes szabályokról szóló 7/2012.(IV. 01.) önkormányzati rendelet 33. §. (4) bek. alapján.)

 - c) pályázati díj: 20.000,- Ft,

-d) a pályázati hirdetményt Vasvár Város Önkormányzat hirdetőtábláján közszemlére kell tenni.

Felelős a pályázat lebonyolításáért: Tóth Balázs polgármester

Határidő: 2016. január 1.

**14./ Előterjesztés az Atroplusz Kft által bérelt Vasvár, József A.u.23-25. szám alatti főzőkonyha, öltöző és iroda helyiségek albérletbe adásának megszüntetésére**

**Tóth Balázs polgármester** elmondta, a Pénzügyi, Városfejlesztési és Környezetvédelmi Bizottság egyetértett az előterjesztésben található határozati javaslattal. Kérdés, hozzászólás nem lévén szavazásra bocsátotta azt.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**228/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete az önkormányzat tulajdonát képező Vasvár, József A. u. 23-25. szám alatti főzőkonyha, étterem és kiszolgáló létesítményei közül Kóbor Attila egyéni vállalkozó részére bérbeadott főzőkonyha rész, öltöző, iroda helyiség, összesen 50 m2 alapterületű helyiségekre vonatkozó albérleti szerződésének megszűnését tudomásul veszi.

Vasvár Város Önkormányzata Képviselő-testülete a lakások és helyiségek bérletére vonatkozó 7/2012.(IV.01.) önkormányzati rendelet 31.§ (2) bekezdés d) pontja alapján az albérletbe adás miatt megállapított 30 %-os bérleti díj emelést megszünteti és az alapbérleti díjat a következők szerint állapítja meg:

Az Atroplusz Kft.-nek az albérleti szerződés megszűnését követően 450.897,- Ft/hó+Áfa, összesen 572.567,- Ft bérleti díjat kell fizetnie. A bérleti díj mértékét a bérlő és a bérbeadó a piaci viszonyoknak megfelelően évente módosíthatja, figyelemmel a lakások és helyiségek bérletére vonatkozó 7/2012.(IV.01.) önkormányzati rendelet 33.§ (4) bekezdésére.

Felelős: Tóth Balázs polgármester

Határidő: 2015. december 1.

**15./ Előterjesztés a hírlapárusító pavilon megvételéhez**

**Tóth Balázs polgármester** szóbeli kiegészítésében kifejtette: A LAPKER ZRT nem tudja eladni a pavilont, ezért megkereste önkormányzatunkat, nincs-e szándékunkban megvenni azt. Viszonylag jó állapotban lévő pavilonról van szó. A Pénzügyi, Városfejlesztési és Környezetvédelmi Bizottság véleménye az volt, vegye meg az önkormányzat, mivel hasznosítható lenne alkalmi árusítás céljára a civil szervezeteknek, kulturális központnak.

**Dr. Pataky Pál tanácsnok** annak a véleményének adott hangot, meg kellene hirdetni a városban, hogy az önkormányzat kiadja a pavilont alkalmi jellegű árusításra.

**Tóth Balázs polgármester** több kérdés, hozzászólás nem lévén javasolta a képviselő-testületnek vásárolja meg a LAPKER ZRT (1097 Budapest, Táblás u. 32.) tulajdonát képező, a volt orvosi rendelő előtti közterületen található hírlapárusító pavilont maximum bruttó 250.000,-Ft-ért.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**229/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete meg kívánja vásárolni a LAPKER ZRT (1097 Budapest, Táblás u. 32.) tulajdonát képező, a volt orvosi rendelő előtti közterületen található hírlapárusító pavilont maximum bruttó 250.000,-Ft-ért.

**Felelős:** Tóth Balázs polgármester

**Határidő:** azonnal.

**16./ Tájékoztató ingatlanok cseréjével kapcsolatosan**

**Tóth Balázs polgármester** rámutatott: Csere esetén az a kérdés, hogy amit kapunk ingatlant, azt tudjuk-e hasznosítani költség nélkül, vagy csak költséget fog jelenteni.

**Dr. Ódor Ildikó jegyző** tájékoztatásképpen elmondta, hogy a Vasvár, Köztársaság tér 4. szám alatti épület társasházzá van alakítva. Az alsó rész magántulajdonban van, korábban az önkormányzat értékesítette. A felső szinten működött a munkaügyi központ, ami állami tulajdon, kezelői joga a Nemzeti Vagyonkezelőnél van.

**Dr. Fabók Tibor képviselő és Dr. Pataky Pál tanácsnok** úgy vélekedtek, hogy az épület nincs túl jó állapotban belülről és kívülről sem.

**Unger József képviselő** csatlakozott az előtte szólók véleményéhez. Hozzátette, hogy a parkolás sem megoldott az épületnél.

**Dr. Pataky Pál tanácsnok** hangsúlyozta, akkor lenne értelme a cserének, ha lenne érdeklődő a Köztársaság tér 4. szám alatti ingatlanrészre.

**Dr. Ódor Ildikó jegyző** közölte, hogy a Vas Megyei Kormányhivatal sem tudta eladni a korábban munkaügyi központként funkcionáló épületrészt.

**Tóth Balázs polgármester** több kérdés, hozzászólás nem lévén javasolta a képviselő-testületnek, hogy jelenleg ne cserélje el a Vasvár, Árpád tér 1. szám alatti ingatlanban fennálló ½ tulajdoni részarányát a Vasvár, Köztársaság tér 4. szám alatti társasházban a Magyar Állam tulajdonát képező, korábban munkaügyi központ céljára használt ingatlanrésszel.

Képviselő-testület a javaslattal 5 igen szavazattal, 1 ellenszavazattal - tartózkodás nélkül - egyetértett, majd meghozta a következő határozatot:

**230/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a Vasvár, Árpád tér 1. szám alatti ingatlanban fennálló ½ tulajdoni részarányát nem kívánja elcserélni a Vasvár, Köztársaság tér 4. szám alatti társasházban a Magyar Állam tulajdonát képező:

* földszinti, vasvári 1290/A/4. hrsz-ú, 16 m2 nagyságú, irattár megnevezésű és a hozzá tartozó 432/10000-ed közös tulajdoni hányad,
* I. emeleti, vasvári 1290/A/6. hrsz-ú, 168 m2 nagyságú, iroda megnevezésű és a hozzá tartozó 4540/10000-ed közös tulajdoni hányad és
* az udvari, vasvári 1290/A/8. hrsz-ú, 26 m2 nagyságú, raktár megnevezésű és a hozzá tartozó 703/10000-ed közös tulajdoni hányad és a hozzájuk tartozó társasházi közös tulajdonú telek, épületrészek, felszerelések és berendezések tulajdonjogával.

**Felelős:** Tóth Balázs polgármester

**Határidő:** azonnal.

**17./ MASTER-CART KFT kérelme**

**Tóth Balázs polgármester** elmondta, hogy a Pénzügyi, Városfejlesztési és Környezetvédelmi Bizottság megtárgyalta a kérelmet. Javaslatuk az, hogy a MASTER-CART Kft által a Vasvár, Szentmihályfalvi u. 6-8. szám alatt bérelt üzlethelyiség bérleti díját 2016. január 1-től a bérleti szerződés lejártáig 120.000,-Ft+áfa összegben állapítsa meg a testület. A bérleti díj fizetésével egyidejűleg a bérlő köteles havonta bruttó 193.717,-Ft összegben törleszteni bérleti díj hátralékát annak. Amennyiben a hátralék fizetése nem kerül kiegyenlítésre, úgy az önkormányzat jogi úton érvényesíti követelését.

**Tóth Balázs polgármester** kérdés, hozzászólás nem lévén a pénzügyi bizottság javaslatát szavazásra tette fel.

Képviselő-testület a javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**231/2015.(XII.17.) számú képviselő-testületi határozat:**

Vasvár Város Önkormányzata Képviselő-testülete a MASTER-CART Kft ügyvezetőinek kérelmére a Kft által a Vasvár, Szentmihályfalvi u. 6-8. szám alatt bérelt üzlethelyiség bérleti díját 2016. január 1-től a bérleti szerződés lejártáig, 2016. április 30-ig a jelenlegi adottságok és körülmények alapján 120.000,-Ft+áfa összegben állapítja meg.

A bérleti díj fizetésével egyidejűleg a bérlő köteles havonta bruttó 193.717,-Ft összegben törleszteni bérleti díj hátralékát. Amennyiben a hátralék fizetése nem kerül kiegyenlítésre, úgy az önkormányzat jogi úton érvényesíti követelését.

**Felelős:** Dr. Ódor Ildikó jegyző

**Határidő:** 2016. január 1.

**18./ Előterjesztés Herczeg Péter és Herczeg Péterné Vasvár, Szentmihályfalvi u. 3. II/6. szám alatti lakosok kályha vásárlási kérelmére**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**Válaszadás korábban elhangzott interpellációkra:**

**Dr. Fabók Tibor képviselő** a 2015. november havi képviselő-testületi ülésen interpellált. Észrevételezte, hogy a régi orvosi rendelőnél lóg az ereszdeszka. Új tábla kihelyezését kérte a HP Magyarország Kft épülete mellé, mivel a jelenlegi táblán nincs feltüntetve hány méterig tilos megállni. Jelezte továbbá, hogy a Vörösmarty utca végén néhány háznál nincs közvilágítás, csak oszlopok. Érdeklődött a kialakítás költsége iránt.

Az interpellációkra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

**Dr. Fabók Tibor képviselő** az interpellációkra adott válaszokt elfogadta.

Képviselő-testület az interpellációkra adott válaszokat 6 igen szavazattal – ellenszavazat és tartózkodás nélkül - egyhangúlag elfogadta.

**Új interpellációk:**

**Dr. Pataky Pál tanácsnok** jelezte, hogy az önkormányzat tulajdonát képező Vasvár, Alkotmány u. 13. szám alatti volt kollégium épületének teteje pár m2-en tönkrement, az onnan lefolyó csapadékvíz mállasztja az oromdíszt, ami ráhullik az újonnan megjavított, Alkotmány u. 15. szám alatti ingatlan tetőszerkezetére.

Észrevételezte, hogy az Egészségház hivatalos, az épületben kiírt rendelési ideje nincs összhangban a valósággal. Az intézményvezetőnek tárgyalni kellene a szakorvosokkal, hogy a rendelési időket tartsák be, vagy legyen minden szakrendelésen előjegyzés.

**Gergye Rezső képviselő** tolmácsolta: Rásó Gabriella kéri, hogy dr. Mozsolics Amália munkássága kerüljön be a helyi Értéktárba.

Jelezte, hogy a temető főbejáratától balra, a 12. sírhely nagy veszélyforrás évek óta.

A 74-es számú főúton az Állatklinikánál áthaladó gyalogátkelőhely balesetveszélyes, beláthatatlan.

Balesetveszélyesnek tartotta a közlekedést az Árpád téren a Mentőállomás előtti szakaszon, mivel a régi cipőgyár felőli oldalon gépkocsik parkolnak.

**Sejber Mihály alpolgármester** elmondta, hogy dr. Mozsolics Amália szellemi öröksége része a Települési Értéktárnak.

**Tóth Balázs polgármester** egyetértett azzal, hogy a jelzett helyen balesetveszélyes a gyalogátkelőhely, valamint zavarják a forgalmat az Árpád téren parkoló gépkocsik. Javasolta a műszaki osztályvezetőnek, hogy a Magyar Közút Zrt-nél kezdeményezze a gyalogátkelőhely megszüntetését, valamint az Árpád téren a forgalom egyirányúsítását.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

 polgármester jegyző